### NN 75/2022 (1.7.2022.), Odluka o naknadi za razvoj trgovačkog društva Zagorski vodovod d.o.o. za javnu vodoopskrbu i odvodnju, Zabok

Zagorski vodovod d.o.o.

1115

Na temelju članka 52. Zakona o financiranju vodnoga gospodarstva (»Narodne novine«, br. 153/09., 90/11., 56/13., 154/14., 119/15., 120/16., 127/17. i 66/19.) i članka 23. stavka 1. podstavka 4. Zakona o vodnim uslugama (»Narodne novine«, broj: 66/19.), Skupština trgovačkog društva Zagorski vodovod d.o.o. na godišnjoj sjednici održanoj 28. lipnja 2022. g. većinom glasova u skladu s člankom 24. stavkom 2. i stavkom 3. Zakona o vodnim uslugama, donijela je

ODLUKU

O NAKNADI ZA RAZVOJ

Članak 1.

Na području pružanja vodnih usluga Zagorskog vodovoda d.o.o. (dalje u tekstu: javni isporučitelj vodnih usluga) koje čine područja: Grada Donje Stubice, Grada Klanjca, Grada Oroslavja, Grada Zaboka, Grada Zlatara, Općine Bedekovčina, Općine Budinšćina, Općine Desinić, Općine Gornja Stubica, Općine Hrašćina, Općine Jakovlje, Općine Konjščina, Općine Kraljevec na Sutli, Općine Krapinske Toplice, Općine Kumrovec, Općine Lobor, Općine Mače, Općine Marija Bistrica, Općine Mihovljan, Općine Novi Golubovec, Općine Stubičke Toplice, Općine Sveti Križ Začretje, Općine Tuhelj, Općine Veliko Trgovišće, Općine Zagorska Sela i Općine Zlatar Bistrica, plaća se naknada za razvoj.

Članak 2.

Obveznik naknade za razvoj je korisnik vodne usluge javne vodoopskrbe odnosno vodne usluge javne odvodnje.

Članak 3.

Osnovica naknade za razvoj je kubični metar (m3) isporučene vodne usluge iz članka 2. ove Odluke.

Članak 4.

Naknada za razvoj uvodi se u jednakoj visini na uslužnom području, i iznosi 0,70 kuna po osnovici iz članka 3. ove Odluke (kn/m3).

Članak 5.

Naknada za razvoj iz ove Odluke obračunava se putem računa za vodnu uslugu, na kojima se zasebno iskazuje.

Naknada za razvoj plaća se u rokovima dospijeća cijene vodne usluge po računima za vodnu uslugu.

Članak 6.

Javni isporučitelj vodnih usluga u obvezi je prikupljena sredstva naknade za razvoj evidentirati u svojim poslovnim knjigama na zasebnim pozicijama.

Članak 7.

Prihodi od naknade za razvoj koriste se za financiranje gradnje komunalnih vodnih građevina sukladno Planu gradnje komunalnih vodnih građevina za razdoblje 2020. – 2023. g., koji je objavljen na internetskoj stranici https://www.zagorski-vodovod.hr/stranica/izvjesca\_i\_planovi.

Pod izdacima gradnje komunalnih vodnih građevina treba podrazumijevati sve izdatke koji su nužni da se pripremi, provede i pusti u uporabu projekt gradnje komunalnih vodnih građevina (CAPEX), što uključuje, ali nije ograničeno na: izradu predstudije izvodljivosti projekta, studije izvodljivosti projekta, ocjene o potrebi procjene, studije utjecaja na okoliš, studije utjecaja na prirodu, djelatnosti prethodnih istraživanja (utvrđivanje uvjeta za građenje, utvrđivanje stanja materijala i građevine te uređaja i instalacija u odnosu na ispunjavanje temeljnih zahtjeva za građevinu), izradu idejnog, glavnog i provedbenog projekta i drugih poslova projektiranja, ishođenje potrebnih upravnih dozvola i drugih upravnih akata (lokacijske, građevinske, uporabne i dr.), ishođenja posebnih uvjeta za građenje, provedbe postupaka javnih nabava, provedbe postupaka otkupa i izvlaštenja te drugog rješavanja imovinsko-pravnih odnosa, provedbe geodetskih poslova, građenja, nadzora nad građenjem, upravljanje projektom gradnje, djelatnosti ispitivanja materijala, određenih dijelova ili cijele građevine, troškove testiranja i probnoga pogona, troškove pravnih postupaka u vezi s prethodnim poslovima. Sredstva zajedničkog dijela naknade za razvoj koriste se za financiranje gradnje komunalnih vodnih građevina, rješavanje imovinsko-pravnih odnosa vezanih uz gradnju komunalnih vodnih građevina te financiranje otplate zajmova i kredita danih u svrhu gradnje komunalnih vodnih građevina.

Prihodi od naknade za razvoj koriste se i za financiranje otplate zajmova i kredita za gradnju komunalnih vodnih građevina sukladno financijskom planu javnog isporučitelja vodnih usluga.

Članak 8.

Nadzor nad obračunom i naplatom naknada za razvoj provodi Odjel računovodstvo i financije.

Članak 9.

Stupanjem na snagu ove Odluke, prestaju važiti:

1. Odluka o naknadi za razvoj na uslužnom području Grada Oroslavja od 28. 6. 2016. g., klasa: 021-02/14-01/01, urbroj: 2113/01-01/01-14-21,

2. Odluka o naknadi za razvoj na uslužnom području Općine Tuhelj od 7. 6. 2016. g., klasa: 021-05/16-01/3, urbroj: 2135-01/16-01/9,

3. Odluka o naknadi za razvoj na uslužnom području Općine Mihovljan od 11. 6. 2016., klasa: 325-01/16-01/02, urbroj: 2211/07-16-9,

4. Odluka o naknadi za razvoj na uslužnom području Općine Hrašćina od 23. 5. 2016. g., klasa: 325-01/16-01/02, urbroj: 2211/03-16-03,

5. Odluka o naknadi za razvoj na uslužnom području Općine Lobor od 20. 5. 2016. g., klasa: 325-03/16-01/03, urbroj: 2211/05-01-16-03,

6. Odluka o naknadi za razvoj na uslužnom području Općine Zagorska Sela od 16. 3. 2016. g., klasa: 021-05/16-02/12, urbroj: 2135/04-16-1,

7. Odluka o naknadi za razvoj na uslužnom području Općine Veliko Trgovišće od 14. 4. 2016. g., klasa: 023-01/16-01/86, urbroj: 2197/05-16-05-03,

8. Odluka o naknadi za razvoj na uslužnom području Općine Zlatar Bistrica od 24. 3. 2016. g., klasa: 021-05/13-01/15, urbroj: 2211/08-03-16-16,

9. Odluka o naknadi za razvoj na uslužnom području Grada Zlatara od 13. 4. 2016. g., klasa: 325-01/16-01/03, urbroj: 2211/01-01-16-3,

10. Odluka o naknadi za razvoj na uslužnom području Općine Krapinske Toplice od 4. 5. 2016. g., klasa: 325-02/16-01/005, urbroj: 2197/03-02-16-3,

11. Odluka o naknadi za razvoj na uslužnom području Općine Bedekovčina od 24. 3. 2016. g., klasa: 325-01/16-01/05, urbroj: 2197-02-01/2-16-2,

12. Odluka o naknadi za razvoj na uslužnom području Općine Novi Golubovec od 14. 3. 2016. g., klasa: 325-01/16-01/0 2, urbroj: 2211/09-01-16-2,

13. Odluka o naknadi za razvoj na uslužnom području Općine Konjščina od 17. 3. 2016. g., klasa: 325-01/16-01/5, urbroj: 2211/-04-1-16-3,

14. Odluka o naknadi za razvoj na uslužnom području Grada Klanjca od 23. 3. 2016. g., klasa: 325-01/16-01/02, urbroj: 2135/01-01/16-2,

15. Odluka o naknadi za razvoj na uslužnom području Općine Kumrovec od 22. 3. 2016. g., klasa: 021-05/16-01/02, urbroj: 2135-05/16-04/07,

16. Odluka o naknadi za razvoj na uslužnom području Općine Sveti Križ Začretje od 14. 3. 2016. g., klasa: 325-01/16-01/02, urbroj: 2197/04-03-16-3,

17. Odluka o naknadi za razvoj na uslužnom području Općine Gornja Stubica od 23. 3. 2016. g., klasa: 325-01/16-01/008, urbroj: 2113/05-03-16-1,

18. Odluka o naknadi za razvoj na uslužnom području Grada Zaboka od 15. 3. 2016. g.,

19. Odluka o naknadi za razvoj na uslužnom području Općine Marija Bistrica od 14. 3. 2016. g., klasa: 325-11/16-01/6, urbroj: 2113/02-03-16-2,

20. Odluka o naknadi za razvoj na uslužnom području Općine Mače od 7. 3. 2016. g., klasa: 325-01/16-01/02, urbroj: 2211/06-16-03,

21. Odluka o naknadi za razvoj na uslužnom području Općine Jakovlje od 3. 3. 2016. g., klasa: 325-01/16-01/06, urbroj: 238/11-01/1-16-2,

22. Odluka Vijeća za vodne usluge o ujednačavanju naknade za razvoj na vodoopskrbnom području javnog isporučitelja vodnih usluga Zagorski vodovod d.o.o., od 14. 7. 2016. g., klasa: 040-01/13-01/38, urbroj: 346-99/0336-16-22.

Članak 10.

Neutrošena sredstva naknade za razvoj prikupljena do stupanja na snagu ove Odluke koriste se u skladu s člankom 7. ove Odluke.

Članak 11.

Ova Odluka objavljuje se u »Narodnim novinama« i stupa na snagu osmoga dana od dana objave u »Narodnim novinama«.

Zabok, 28. lipnja 2022.

Zagorski vodovod d.o.o.
 Predsjednik Skupštine
 Ivan Hanžek, oec., v. r.